Zidan “PSJ”ning taklifini rad etdi. Ammo parijiklar ortga chekinmoqchi emas

“PSJ” Zinedin Zidanni bosh murabbiy etib tayinlash harakatidan voz kechmayapti.

Jurnalist Romen Molinaning yozishicha, o‘tgan haftada fransiyalik mutaxassis Parij klubi taklifini rad etgan, tomonlar kelisha olmagan.
Biroq, jamoaning qatarlik xo‘jayinlari bu g‘oyadan voz kechmoqchi emas va Zidan bilan hamkorlikni ustuvor vazifa deb biladi.
Shu bilan birga, “PSJ”ning yangi futbol maslahatchisi Luis Kampos hozirda “Nitssa”da faoliyat olib borayotgan Kristof Galte bosh murabbiy bo‘lishi kerakligini ta’kidlashda davom etmoqda.
Avvalroq, parijliklar Maurisio Pochettinoga ortiq mashg‘ulotlarda ishtirok etmaslik borasida ogohlantirgani xabar qilingandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!